रायगढ़

इतिहास

रायगड किले का प्राचीन नाम रायरी था। पूरब की ओर के देश के लोग इसे पूरब का जिब्राल्टर के नामसे जानते थे। जिब्राल्टर के जैसे ही रायगड पहाडी इलाके में है और अजिंक्य है। 
1662 ई. में शिवाजी तथा बीजापुर के सुल्तान में काफ़ी संघर्ष के पश्चात संधि हुई थी जिससे शिवाजी ने अपना जीता हुआ सारा प्रदेश प्राप्त कर लिया था। इस संधि के लिए शिवाजी के पिता कई वर्ष पश्चात पुत्र से मिलने आए थे। शिवाजी ने उन्हें अपना जीता हुआ समस्त प्रांत दिखाया। उस समय शाहजी के सुझाव को मानकर रैरी पहाड़ी के उल्ल श्रृंग पर शिवाजी ने रायगढ़ को बसाने का इरादा किया था। समाधि भी रायगढ़ में ही है। यहाँ उन्होंने एक क़िला तथा प्रासाद बनवाया और वे यहीं निवास करने लगे। इस प्रकार शिवाजी के राज्य की राजधानी रायगड में ही स्थापित हुई। रायगड चारों ओर से सह्यद्रि की अनेक पर्वत मालाओं से घिरा हुआ था और उसके उल्ल श्रृंग दूर से दिखाई देते थे।

राज्याभिषेक

शिवाजी का राज्याभिषेक रायगड में, 6 जून 1674 ई. को हुआ था। काशी के प्रसिद्ध विद्वान गंगाभट्ट इस समारोह के आचार्य थे। उपरान्त 1689-90 ई. में औरंगज़ेब ने इस पर अधिकार कर लिया।
शिवराज्याभिषेक
शिवराज्याभिषेक यह रायगड ने अनुभव किया हुआ सर्वश्रेष्ठ प्रसंग है। महाराज का राज्याभिषेक मतलब महाराष्ट्र का ही नही बल्कि भारत के इतिहास की एक लक्षणीय घटना है। १९ मे १६७४ को राज्याभिषेक  विधी पूर्व महाराज ने प्रतापगड की भवानी देवी के दर्शन किए। तीन मन सोने के मतलब ५६ हजार किंमत के छत्र देवीको अर्पण किए। किले पर के राज सभामें ६ जून १६७४, ज्येष्ठ शुद्ध १३ शके १५९६, शनिवार इस दिन राज्याभिषेक मनाया गया। २४ सप्टेंबर १६७४, ललिता पंचमी आश्विन शुद्ध ५, आनंद संवत्सर शके १५९६ इस दिन तांत्रिक पद्धती से राजा ने स्वयं एक ओर राज्याभिषेक कर लिया। इसके पीछे का सच्चा हेतू ज्यादा से ज्यादा लोगों को संतोष मिले यह था।यह राज्याभिषेक निश्चलपुरी गोसावी इनके हातों संपन्न हुआ। 
कवी भूषण रायगडा का वर्णन करते है कि-
(हिंदी अनुवाद) 
“शिवाजीने सर्व किले का आधार और विलासस्थान एेसे रायगड किले पर अपना बस्तीस्थान किया। यह किला बहुत बड़ा और विशाल है कि, उसमें तीनों लोको का वैभव समाया है। किले पर कुँए, सरोवरे, कूप विराजत है। सर्व यवनांओ को जीतकर रायगडा पर राजा शिवाजीने राजधानी बनाई। और लोगो की इच्छा पूर्ण की। जगत में श्रेष्ठ यश संपादन किया। इ.स. १६७५ फरवरी ४, शके १५९६ आनंद संवत्सर माघ व. ५ गुरूवार इस दिन संभाजी राजा की 'मुंज' रायगड पर हुई। शके १६०१ सिद्धार्थी संवत्सर फाल्गुन व. २, १६८० मार्च ७ इस दिन राजाराम महाराज की 'मुंज' रायगड पर हुई। आठ ही दिन में राजाराम महाराज का विवाह प्रतापराव गुजर इनकी कन्या से हुआ।रायगडा ने अनुभव किया हुआ अत्यंत दुःखद प्रसंग मतलब महाराज का निधन. शके १६०२ रुद्रनाम संवत्सरे चैत्र शुद्ध पौर्णिमा, हनुमान जयंती, दि. ३ अप्रेल १६८० इस दिन महाराज का निधन हुआ। सभासद बखर में ‘उस दिन पृथ्वीकंप हुई, अष्टदिशा दिग्दाह हो गई थी। श्रीशंभुमहादेवी तल का उदक रक्तांबर हो गया था।’ आगे शके १६०२ रौद्र संवत्सर माघ शु. ७, इ.स. १६८१ १६ फरवरी इस दिन रायगडापर संभाजी महाराज का विधिपूर्वक राज्यारोहण हुआ। इ.स. १६८४ के सितंबर में औरंगजेब ने रायगड का अभियान की शुरआत की। ता. २१ को शहाबुद्दीन खान से चालीस हजार सैनिकसह बादशहा ने रायगड के सामने ही मुठभेड़ की। १५ जनवरी १६८५ के लगभग शहाबुद्दीने किले के सामने के एक गाँव को आग लगाई और लुटमार की। पर प्रत्यक्ष रायगड पर हल्ला न करते हुए वह १६८५ की मार्च में वापस लौटा। औरंगजेबाने अपना वजीर आसदखान इनका लडका इतिकादखान उर्फ झुल्फिकारखान को सैनिक देकर रायगड लेने के लिए भेजा। शके १६१० विभव संवत्सर फाल्गुन शु. ३, १२ फरवरी १६८९ को राजाराम महाराज का कामकाज शुरू हुआ और २५ मार्च १६८९ को खान ने किले को घेर लिया। दि. ५ अप्रेल १६८९ को राजाराम महाराज रायगड से निकलकर प्रतापगड पर गए। आगे लगभग आठ महिने घेराव चालू ही था। पर दि. ३ नवंबर १६८९ को सूर्याजी पिसाल इस किलेदार की फितुरी के कारण किला मुगलाें को मिला। वाई इस गाँव की देशमुखी देने का उसे लालच दिखाया और इस प्रकार खान ने उसे फितुर किया। झुल्फिकारखान इस बादशाह ने इतिकादखान को दिया खिताब है। आगे रायगड का नामांतर ‘इस्लामगड’ यह हुआ।५ जून १७३३ इस दिन शाहूमहाराज के अधिकार में मराठों ने फिर से रायगड लिया।

कृषि और खनिज

तटवर्ती कगार बरसाती नदी-घाटियों द्वारा विभक्त हैं, जो इस इलाक़े की अधिकांश कृषि में सहायक हैं। चावल और नारियल यहाँ की प्रमुख फ़सलें हैं और मछली पकड़ना और नमक बनाना महत्त्वपूर्ण समुद्रतटीय उद्यम हैं।

उद्योग और व्यापार

तीसरी शताब्दी ई. पू. के आरम्भ से ही कोंकण तट के रायगढ़ क्षेत्र का रोम के साथ व्यापार स्थापित हो गया था। काग़ज़ की लुगदी, रसायन और इंजीनियरिंग का काम यहाँ के प्रमुख उद्योग हैं। खोपोली और पनवल प्रमुख औद्योगिक केन्द्र हैं।

जनसंख्या

20वीं शताब्दी के उत्तरार्द्ध में यहाँ की एक बड़ी जनसंख्या बंबई (मुंबई) प्रवास कर गई और इस इलाक़े के उत्तरी भाग का तेज़ी से औद्योगिक विकास हुआ। अलीबाग़ यहाँ का प्रमुख शहर है। रायगढ़ ज़िले की कुल जनसंख्या (2001) 22,05,972 है।

पर्यटन

यहाँ के पाल, कुडा, कोन्नन और अंबीवली में अनेक प्राचीन बौद्ध गुफा मन्दिर और ऐलिफ़ेंटा द्वीप में शैव गुफाएँ हैं। विख्यात सैरगाह और रायगढ़ दुर्ग यहाँ स्थित हैं।